**Samtykke til videregivelse af oplysninger til Familieindgangen**

|  |
| --- |
| **Samtykke og forældreunderskrift:** |
| For at medarbejderne i Nyborg Kommune kan støtte dit barn og jeres familie bedst muligt, kan der være behov for, at medarbejderne kan udveksle nødvendige oplysninger.I Nyborg Kommune arbejdes der tværfagligt med *familierådgivere, PPR-psykologer og sundhedsplejersker*.For at medarbejderne kan udveksle oplysninger om dit barn og jeres families situation, skal du give tilladelse til det. Der kan udveksles oplysninger om helbredsforhold, øvrige rent private forhold og andre fortrolige oplysninger. Tilladelsen gives gennem denne samtykkeerklæring. Formålet med at dele informationer er at give den bedst mulige støtte til dit/jeres barn. Kun informationer, der er af betydning for at kunne give denne støtte, deles mellem parterne. Kun de ovenstående medarbejdergrupper er omfattet af samtykket.Du kan tilbagekalde dit samtykke, hvorefter behandlingen fortsætter som om der ikke er givet samtykke.Sæt venligst kryds:       Ja       NejDato: Forældreunderskrift:  |

**Sådan behandler vi dine personoplysninger**

Når Nyborg Kommune modtager eller indsamler personoplysninger om dig, skal vi efter reglerne i databeskyttelsesforordningen give dig en række oplysninger. Vi skal bl.a. orientere dig om, hvordan vi behandler dine personoplysninger og hvilke særlige rettigheder, du har, når vi behandler personoplysninger om dig. Derfor sender vi denne skrivelse til dig.

Skrivelsen er alene til orientering. Du behøver ikke at foretage dig noget, og du mister ingen rettigheder ved ikke at læse skrivelsen.

**Vi er den dataansvarlige – sådan kontakter du os**

Nyborg Kommune er ansvarlig for behandlingen af de personoplysninger, som vi har modtaget om dig.

Vores kontaktoplysninger er:

Nyborg Kommune

Social og Familie

Torvet 1

5800 Nyborg

Telefon: 6333 7000

E-mail: kommune@nyborg.dk

*Mails indeholdende følsomme personoplysninger bør altid sendes ved sikker mail via e-boks eller borger.dk.*

**Kontaktoplysninger på vores databeskyttelsesrådgiver (DPO)**

Vores databeskyttelsesrådgiver er uafhængig og har til opgave at sikre, at vi overholder reglerne i databeskyttelsesforordningen. Hvis du har spørgsmål til vores generelle behandling af dine personoplysninger, er du altid velkommen til at kontakte vores databeskyttelsesrådgiver.

Du kan kontakte vores databeskyttelsesrådgiver på følgende måder:

* Brev: Bech-Bruun Advokatpartnerselskab, Værkmestergade 2, 8000 Aarhus C
* Mail: dpo.nyborg@bechbruun.com
* Sikker beskedfunktion: <https://dpo.bechbruun.com/nyborg>
* Telefon: 7227 3002

**Formålet med behandlingen af dine personoplysninger**

Vi behandler dine personoplysninger til følgende formål:

* behandling af den tidlige indsats til dit barn og/eller hele familien

**Retsgrundlaget for behandlingen af dine personoplysninger**
Vi behandler dine personoplysninger på følgende grundlag: Databeskyttelsesforordningens artikel 6, nr. stk. 1.

**Hvilke personoplysninger behandler vi**

Vi behandler de oplysninger, som er angiver i samtykkeskemaet.

**Hvor stammer dine personoplysninger fra**

De personoplysninger, som vi behandler om dig, har vi modtaget eller indsamlet fra ud fra det samtykke, som du har afgivet til ovenstående afdelinger.

**Eventuelle modtagere af dine personoplysninger**

Nyborg Kommune videregiver personoplysninger om dig, hvis vi i lovgivningen er forpligtet hertil, eller du har givet dit samtykke hertil.

**Opbevaring af dine personoplysninger**

Som offentlig myndighed har vi pligt til at journalisere ind- og udgående post.

Vi sletter dine personoplysninger, når opbevaringspligten udløber og et eventuelt arkiveringskrav er opfyldt. Kommunens sager overføres til Rigsarkivet efter arkivlovens regler herom. Når personoplysningerne er arkiveret eller slettet, har kommunen ikke længere adgang til dem.

**Dine rettigheder**

* **Ret til indsigt**

Du kan bede om indsigt i, hvilke personoplysninger Nyborg Kommune behandler om dig. Dette skal være med til at sikre din mulighed for at tjekke, at det er de korrekte personoplysninger, Nyborg Kommune behandler, samt at de behandles lovligt.

* **Ret til berigtigelse**

Du har ret til at få urigtige personoplysninger om dig selv rettet. Som offentlig myndighed er Nyborg Kommune imidlertid underlagt en pligt til at dokumentere det grundlag, som en afgørelse eller en anden beslutning i sin tid blev truffet på.
Det betyder, at kommunen i almindelighed ikke må fjerne oplysninger, når de først er indgået i en sag. Derfor beholder vi de oprindelige, men måske forkerte personoplysninger af hensyn til dokumentationspligten. De korrekte personoplysninger tilføjes imidlertid sagen.

* **Ret til begrænsning af behandling**

Du har i visse tilfælde ret til at få behandlingen af dine personoplysninger begrænset.
Hvis du har ret til at få begrænset behandlingen, må vi fremover kun behandle

personoplysningerne – bortset fra opbevaring – med dit samtykke, eller med henblik på, at retskrav kan fastlægges, gøres gældende eller forsvares, eller for at beskytte en person eller vigtige samfundsinteresser. Det bemærkes i den sammenhæng, at arkivformål er at betragte som vigtige samfundsinteresser.

* **Ret til at blive glemt**

I særlige tilfælde har du ret til at få slettet oplysninger om dig. Retten til sletning af oplysninger hos offentlige myndigheder er begrænset, da kommunen bl.a. er underlagt reglerne om notatpligt, journalisering og arkivering.
Retten til at blive glemt og dermed til at få slettet sine personoplysninger gælder heller ikke i de tilfælde, hvor den fortsatte behandling af personoplysningerne er nødvendig for, at Nyborg Kommune kan varetage sine opgaver som offentlig myndighed.

* **Ret til indsigelse**

Du har i visse tilfælde ret til at gøre indsigelse mod Nyborg Kommunes ellers lovlige behandling af dine personoplysninger. Nyborg Kommune vil vurdere, om indsigelsen er berettiget eller ej.

**Klage til Datatilsynet**

Du kan klage til Datatilsynet, hvis du er utilfreds med den måde, vi behandler dine personoplysninger på. Du finder Datatilsynets kontaktoplysninger på [www.datatilsynet.dk](http://www.datatilsynet.dk).